./data/stoa0275/stoa020/stoa0275.stoa020.opp-lat1.xml
Tertullian
Vetus quidem oratio et ab ignibus et abestiis et ab inedia liberabat, et tamen non a Christo acceperatformam  Ceterum quanto amplius operatur oratio Christiana!Non roris angelum in mediis ignibus sistit, nec ora leonibus obstruit, nec esurientibus rusticorum prandium transfert, nullumsensum passionis delegata gratia avertit, sed patientes et sentienteset dolentes sufferentia instruit, virtute ampliat gratiam, ut sciatfides quid a domino consequatur, intelligens quid pro dei nominepatiatur  Sed et retro oratio plagas irrogabat, fundebat hostiumexercitus, imbrium utilia prohibebat  Nunc vero oratio iustitiaeomnem iram dei avertit, pro inimicis excubat, pro persequentibussupplicat  Mirum si aquas caelestes extorquere novit, quae potuitet ignes impetrare? Sola est oratio quae deum vincit; sedChristus eam nihil mali voluit operari  Omnem illi virtutem debono contulit  Itaque nihil novit, nisi defunctorum animas de ipsomortis itinere revocare, debiles reformare, aegros remediare,daemoniacos expiare, claustra carceris aperire, vincula innocentiumsolvere  Eadem diluit delicta, temptationes repellit, persecutionesextinguit, pusillanimos consolatur, magnanimos oblectat, peregrinantesdeducit, fluctus mitigat, latrones obstupefacit, alit pauperes,regit divites, lapsos erigit, cadentes suspendit, stantes continet Oratio murus est fidei, arma et tela nostra adversus hostem, quinos undique observat  Itaque nunquam inermes incedamus  Diestationis, nocte vigiliae meminerimus  Sub armis orationis signumnostri imperatoris custodiamus, tubam angeli exspectemus orantes Orant etiam angeli omnes, orat omnis creatura, orant pecudes etferae et genua declinant, et egredientes de stabulis ac speluncis adcaelum non otioso ore suspiciunt, vibrantes spiritum suo more Sed et aves nido exurgentes eriguntur ad caelum, et alarum crucempro manibus expandunt, et dicunt aliquid quod oratio videatur Quid ergo amplius de officio orationis? Etiam ipse dominus oravit,cui sit honor et virtus in secula seculorum